Diari Oficial de la Generalitat Valenciana


Sumari del DOGV 5811, del 22-07-2008 (2008/9078)

RESOLUCIÓ de 16 de juliol de 2008, del director general de l'Institut Valencià de Finances (IVF), per la qual es nomena Ana Rodríguez-Bronchú Ferrando personal laboral indefinit de l'IVF i se li adjudica una plaça de Tècnic de Comunicació i Premsa, adscrita a la Secretaria General i es publica la llista de reserva.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5811

Data del DOGV
:   22-07-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/9078


Data del document
:   16-07-2008

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional
    * professió de la comunicació

RESOLUCIÓ de 16 de juliol de 2008, del director general de l'Institut Valencià de Finances (IVF), per la qual es nomena Ana Rodríguez-Bronchú Ferrando personal laboral indefinit de l'IVF i se li adjudica una plaça de Tècnic de Comunicació i Premsa, adscrita a la Secretaria General i es publica la llista de reserva. [2008/9078]  
De conformitat amb el que establixen les bases de la convocatòria per a la provisió definitiva d'una plaça de Tècnic de Comunicació i Premsa, adscrita a l'Àrea de Secretaria General, Convocatòria lliure 3/2007, acordada mitjançant Resolució de 23 d'octubre de 2007, del director general de l'Institut Valencià de Finances (IVF), i publicada en el DOCV núm. 5637, de 19 de novembre de 2007.   
Tenint en compte l'acord de data 11 de juny de 2008 del Tribunal de Selecció nomenat a este efecte, publicat en el DOCV núm. 5789, del dia 20 de juny de 2008, així com la seua proposta de contractació a Ana Rodríguez-Bronchú Ferrando, com a Tècnic de Comunicació i Premsa, adscrita a l'Àrea de Secretaria General, i de publicació de la llista de reserva com a conseqüència del mencionat procés dut a terme d'acord amb el que establixen les bases de la seua convocatòria.  
Segons el que disposa l'article 8 del II Conveni Col·lectiu per al personal laboral al servici de la Generalitat, i en virtut de les facultats conferides en el Reglament de l'Institut Valencià de Finances, aprovat per Decret 83/1994, de 26 d'abril, del Consell i posteriors modificacions, i delegades mitjançant l'acord del Consell d'Administració i acord de la Comissió Executiva de l'Institut Valencià de Finances, ambdós de data 10 de juliol de 1996, resolc  
Primer  
Nomenar Ana Rodríguez-Bronchú Ferrando personal laboral indefinit de l'IVF, per a exercir les funcions establides en la fitxa individualitzada del catàleg de llocs de treball, amb la referència «SG06, Tècnic de Comunicació i Premsa».  
La contractació, que inclourà un període de prova de quatre mesos, tindrà els efectes oportuns des del dia 16 de juliol de 2008.  
Segon  
Ordenar la publicació de la llista de reserva prevista en la base 12 de la convocatòria lliure 3/2007 i que figura com annex a la present resolució. La llista de reserva tindrà una validesa de dos anys des del moment de la publicació en el DOCV.   
Durant el termini de vigència mencionat, els aspirants inclosos en esta llista de reserva podran ser cridats per a substituir l'aspirant seleccionat per a cobrir el lloc de treball, en el cas que no haja superat el període de prova establit o es produïsca la seua renúncia o baixa. Així mateix, en el supòsit de produir-se noves vacants d'idèntiques característiques a les del lloc de treball convocat, podran ser cobertes, amb caràcter definitiu o temporal, pels aspirants que conformen la llista de reserva.  
Tercer  
Publicar la present resolució en el tauler d'anuncis de l'IVF, en la pàgina Web de l'IVF (http://www.ivf.es) i en el DOCV.  
Contra esta resolució es pot interposar reclamació prèvia a la via judicial davant d'este òrgan, tal com determina l'article 125 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 69 de la Llei de Procediment Laboral, en relació amb l'article 59 de l'Estatut dels Treballadors, sense perjuí que es puga interposar qualsevol altre recurs que s'estime oportú. Una vegada denegada la reclamació, o transcorregut un mes sense ser-li notificada la resolució, podrà formalitzar demanda davant del Jutjat Social competent, en el termini de dos mesos comptats des de la notificació o des de la finalització del termini en què haja d'entendre's desestimada.  
València, 16 de juliol de 2008.- El director general de l'IVF: Enrique Pérez Boada.  
Annex  
Llista de reserva per a Tècnic de Comunicació i Premsa:  
Nom i cognoms: Antonio José Araque Lahoz  
DNI: 09.485.718-G